Վոլոդիմիր Զելենսկիի երդմնակալություն

Վլադիմիր Զելենսկիի երդմնակալություն (), Ուկրաինայի վեցերորդ նախագահ Վոլոդիմիր Զելենսկիի երդմնակալության արարողությունը, որը կայացել է 2019 թվականի մայիսի 20-ին։

2019 թվականի երդմնակալության արարողությունը ուղիղ եթերով հեռարձակել է 12 հեռուստաընկերություն, որոնց թվում են 1+1-ը, «Украина»-ն, «СТБ»-n, ICTV-ն, «Новый канал»-ը, «2+2»-ը, «НЛО TV»-ն, «UA: Первый»-ը, «5 канал»-ը, «Прямой»-ը, «24 канал»-ը և «Рада»-ն։

Երդմնակալության արարողությանը Հայաստանից մասնակցել է փոխվարչապետ Տիգրան Ավինյանը։

Արարողություն 
Ուկրաինայի նախագահի երդմնակալության արարողությունից առաջ Վոլոդիմիր Զելենսկին անցել է Սահմանադրության հրապարակով, երկրպագուներին ողջունել «թխի գա» ժեստով։ Երկրպագուները Զելենսկիին դիմավորել են Ուկրաինայի դրոշներով և «Վոլոդիմիր Ալեքսանդրովիչ, բոլորի հախից եկեք» արտահայտություններով։ Երկրպագուների հետ մի քանի սելֆիներից հետո, Զելենսկին մոտեցել է «Կվարտալ-95» ստուդիայի իր նախկին գործընկերներից Եվգենի Կոշևոյին, ցատկել ու համբուրել նրա ճակատը։ Երդմնակալությունից 5 րոպե առաջ Վոլոդիմիր Զելենսկին ֆեյսբուքյան իր էջում կնոջ հետ սելֆի է հրապարակել։

Հիմնական պահեր

Ամեն ինչ խաղաղության համար 
Վոլոդիմիր Զելենսկին վստահեցրել է, որ Դոնբասում խաղաղության համար ինքը պատրաստ է անել ամեն ինչ ու նույնիսկ կորցնել Ուկրաինայի նախագահի աթոռը.

Ինձ հաճախ հարցնում էին, թե ինչի եք Դուք պատրաստ հանուն հրադադարի։ Զարմանալի հարց է։ Իսկ ինչի՞ եք դուք պատրաստ, ուկրաինացիներ, հանուն ձեր հարազատների կյանքի։ Ես պատրաստ եմ ոչ հեղինակավոր որոշումների, պատրաստ եմ վարկանիշներ կորցնել։ Ես պատրաստ եմ կորցնել իմ պաշտոնը, որ խաղաղություն լինի։ Չկորցնելո՜վ մեր տարածքները։ Երբե՜ք։ Մենք չէ, որ սկսել ենք այս պատերազմը։ Բայց մենք պետք է ավարտենք այն։ Եվ մենք պատրաստ ենք այդ երկխոսությանը...

Ուղերձ բռնազավթված տարածքների բնակչությանը 

Ելույթի ժամանակ Վոլոդիմիր Զելենսկին դիմել է Դոնբասի բնակչությանը և կրկնել, որ Ղրիմը ու Դոնբասն ուկրաինական հողեր են։ Ղրիմի առանձին բնակիչների ու թերակղզու ռուսական իշխանություններին վրդովեցրել էր այն հանգամանքը, որ Զելենսկին գնում է նախկին նախագահ Պետրո Պորոշենկոյի ճանապարհով.

Դոնբասի բնակիչներին ուղղված իր ուղերձը Զելենսկին ասել է ռուսերենով։ Բազմաթիվ մարդիկ, երդմնակալության արարողությունից հետո, աջակցել են նորընտիր նախագահի այս անցումը։

Ելույթի ժամանակ դահլիճից լսվել է Օլեգ Լյաշկոյի դժգոհ բղավոցը։ Վերջինս բղավում էր, որ Դոնբասի բնակիչները հասկանում են ուկրաիներեն։ Ավելի ուշ, Լյաշկոն լրագրողներին ասել էր, որ վրդովված է Վոլոդիմիր Զելենսկու երկլեզու ելույթից։

Խորհրդարանի ցրում 
Վոլոդիմիր Զելենսկիի առաջին որոշումը Գերագույն ռադայի ցրումն էր։ Ռադայի դահլիճում որոշ պատգամավորներ աջակցեցին նախագահի որոշմանը։ 2019 թվականի հունիսի 23-ին Ուկրաինայի սահմանադրական դատարանը սահմանադրական ճանաչեց խորհրդարանի ցրման մասին Վոլոդիմիր Զելենսկու որոշումը։ Ուկրաինայում արտահերթ խորհրդարանական ընտրությունները կայացան 2019 թվականի հուլիսի 21-ին։

Կադրային հեռացումներ 
Վոլոդիմիր Զելենսկին կոչ արեց աշխատանքից ազատել Ուկրաինայի անվտանգության ծառայության ղեկավարին, պաշտպանության նախարարին ու գլխավոր դատախազին։

Կառավարության հրաժարական 
Ուկրաինայի նախագահը երկու ամիս տվեց, այսպես կոչված», «հին իշխանության մարդկանց», որպեսզի հրաժարական տան, այլապես ինքը կհեռացնի նրանց, կառավարության հրաժարականը մեկնաբանելով հետևյալ քաղվածքով. «Կառավարությունը չի լուծում մեր խնդիրները։ Կառավարությունը հենց մեր խնդիրն է»։

Ծանոթագրություններ

Արտաքին հղումներ 
 Урочисті заходи з нагоди складення присяги Президентом України Українському народові

2019 մայիսի իրադարձություններ
2019 Ուկրաինայում
Վոլոդիմիր Զելենսկի